Mientres a suya historia, Coreya estió siempre un país independient, encara que con invasions constants dende China y dende Chapón, dica que en 1910 fue ocupato melitarment por o Chapón, que esdevenió a potencia ocupant dica a suya redota en a Segunda Guerra Mundial. Alavez o país recuperó a suya independencia, encara que administrato a o norte por os comunistas d'a Unión Sovietica y a o sud por os capitalistas d'Estaus Unius, estando ixa división l'alazet d'a posterior Guerra de Coreya y d'a división d'a peninsula en dos estatos, Coreya d'o Sud y Coreya d'o Norte.